મહિલાઓ માટે એ જરૂરી છે કે 30 વર્ષ બાદ પોતાના સ્વાસ્થ્યને ગંભીરતાથી લે. બીમારીઓથી બચવા, પોતાના હાડકાંને મજબૂત કરવા, ત્વચાને સુંદર બનાવવા સારું સ્વાસ્થ્ય આવશ્યક છે. તમારા રોજબરોજના ખોરાકમાં મસૂર દાળ, ફળો, લીલા શાકભાજી, રાજમા જેવા ખોરાક ખાવા જોઇએ. કારણ કે આ તમામ ખોરાકમાં ફાઇબર અને પ્રોટીન સારી એવી માત્રામાં હોય છે. જે કોલેસ્ટ્રોલ, બ્લડ સુગરને કંટ્રોલમાં રાખે છે. તમે ઓફીસમાં હોવ કે ઘરે હોવ જ્યારે પણ ભૂખ લાગે ત્યારે તાજા ફળ અને સલાડ ખાવાની આદત પાડો. મલાઇ નીકળેલુ દૂધ, દહીં, ચીઝ કેલ્શિયમ માટે સારા સ્ત્રોત છે. પનીરમાં કેલ્શિયમની સાથે સારી માત્રામાં વિટામીન ઇ, મેગ્નેશિયમ, પોટેશિયમ પણ મળી રહે છે. સ્વાસ્થ્યની સાથે સૌંદર્ય પર પણ એટલુ જ ધ્યાન આપવુ જરૂરી છે. હળદર સૌંદર્ય વધારવા માટે ખૂબ ઉપયોગી છે. ચણાનો લોટ, દહીંમાં હળદરની ચપટી નાખી મોઢા પર લગાવવાથી ચહેરો સુંદર બને છે. આ સાથે જ કઢી, સુપ જેવામાં હળદર નાખવાથી ઘણી બધી બીમારીઓ સામે સુરક્ષા મળે છે અને ત્વચાને પણ ફાયદો થાય છેે. એસ્ટ્રોજન, હોરમોંસને નિયમિત રાખવામાં પણ મદદ મળે છે. તેનાથી સ્તન કેંસરનું જોખમ પણ ઘટે છે અને ત્વચાની કરચલીઓ પણ દૂર થાય છે. દૈનિક ખોરાકમાં બદામ, અખરોટ ખાવાનું રાખો.